
JEGYZŐKÖNYV

mely készült: Mór Városi Önkormányzat Képviselő-testülete Településfejlesztési Bizottságának 2026. augusztus 25. napján 1500 órai kezdettel tartott soros nyilvános üléséről

Az ülés helye: 8060 Mór, Szent István tér 6., Móri Polgármesteri Hivatal Kisterme

Jelen vannak:
Dr. Istvánfalvi Dávid		bizottság elnöke
Horváth Márk			bizottság tagja
Jakab Géza				bizottság tagja
Iván János				bizottság tagja
Fett Krisztián 			bizottság tagja

dr. Taba Nikoletta			jegyző
Hajnal Tibor				városfejlesztési igazgató
dr. Oross József			önkormányzati irodavezető
Csordás Mónika			jegyzőkönyvvezető

Távol maradt: ---

Tanácskozási joggal meghívottak: ---
Gács Péter				MOBILISSIMUS Kft. képviseletében
Surányi Ráchel			MOBILISSIMUS Kft. képviseletében

-----------------------------------

dr. Istvánfalvi Dávid bizottság elnöke köszöntötte a megjelenteket, megállapította, hogy a Településfejlesztési Bizottság határozatképes, tekintve, hogy az 5 megválasztott tag közül 5 tag megjelent, majd az ülést megnyitotta. 

dr. Istvánfalvi Dávid bizottság elnöke javasolta Jakab Géza bizottsági tagot a jegyzőkönyv hitelesítőjének megválasztani, és szavazásra tette fel a javaslatot.

-----------------------------------

A Településfejlesztési Bizottság (5 tagjának jelenlétében) egyhangú 5 igen szavazattal elfogadta a javaslatot, és így a következő döntést hozta:

[bookmark: _Hlk505240795]Mór Városi Önkormányzat Képviselő-testülete
Településfejlesztési Bizottsága
125/2026. (VIII.25.) határozata

jegyzőkönyv hitelesítő megválasztása tárgyában


A Településfejlesztési Bizottság Jakab Géza bizottsági tagot a jegyzőkönyv hitelesítőjének megválasztja.


----------------------------------

dr. Taba Nikoletta jegyző kéri a Bizottságot, hogy a kiküldött meghívó szerinti 3. napirendet a JAVASLAT Mór Város Kerékpárforgalmi Hálózat Terv felülvizsgálatának és Mór Város Fenntartható Mobilitási Tervének jóváhagyása tárgyában című előterjesztést 1. napirendként tárgyalja a bizottság, tekintettel arra, hogy a napirendhez meghívottak vannak jelen az ülésen.


dr. Istvánfalvi Dávid bizottság elnöke javasolta a kiküldött meghívóhoz képest az alábbi napirend elfogadását:


A szavazásra feltett napirendi javaslat: 

1.) JAVASLAT Mór Város Kerékpárforgalmi Hálózat Terv felülvizsgálatának és Mór Város Fenntartható Mobilitási Tervének jóváhagyása tárgyában 
2.) JAVASLAT a 2026. évi Móri Bornapok közterület-használatával kapcsolatos megállapodások tárgyában
3.) JAVASLAT a Mór 4256/3 hrsz-ú közterület fásítására vonatkozó hozzájárulás módosítása tárgyában
4.) JAVASLAT Mór Város TOP_PLUSZ Fenntartható Városfejlesztési Stratégiája felülvizsgálatának és kapcsolódó elemeinek jóváhagyása tárgyában 
5.) JAVASLAT Mór Város Integrált Településfejlesztési Stratégia módosításának elfogadása tárgyában 
6.) JAVASLAT Mór Zrínyi utcában közvilágítási hálózat bővítés kivitelezésére vonatkozó ajánlatkérési eljárás megindítása tárgyában 
7.) JAVASLAT a Mór Felsődobos művelődési ház és orvosi rendelő épület korszerűsítése tárgyában 
8.) JAVASLAT lakossági csapadékvíz gyűjtés elősegítésére forrás biztosítása tárgyában 
9.) JAVASLAT Vállalkozók Sportegyesülete Kisbér kérelme tárgyában
10.) Egyebek


----------------------------------


A Településfejlesztési Bizottság (5 tagjának jelenlétében) egyhangú 5 igen szavazattal elfogadta az elnök napirend tárgyában ismertetett javaslatát, és így a következő döntést hozta:








Mór Városi Önkormányzat Képviselő-testülete
Településfejlesztési Bizottsága
126/2026. (VIII.25.) határozata

napirend elfogadása tárgyában


A Településfejlesztési Bizottság a 2026. augusztus 25-i soros nyilvános ülése napirendi pontjait az alábbiak szerint fogadta el:

1.) JAVASLAT Mór Város Kerékpárforgalmi Hálózat Terv felülvizsgálatának és Mór Város Fenntartható Mobilitási Tervének jóváhagyása tárgyában 
2.) JAVASLAT a 2026. évi Móri Bornapok közterület-használatával kapcsolatos megállapodások tárgyában
3.) JAVASLAT a Mór 4256/3 hrsz-ú közterület fásítására vonatkozó hozzájárulás módosítása tárgyában
4.) JAVASLAT Mór Város TOP_PLUSZ Fenntartható Városfejlesztési Stratégiája felülvizsgálatának és kapcsolódó elemeinek jóváhagyása tárgyában 
5.) JAVASLAT Mór Város Integrált Településfejlesztési Stratégia módosításának elfogadása tárgyában 
6.) JAVASLAT Mór Zrínyi utcában közvilágítási hálózat bővítés kivitelezésére vonatkozó ajánlatkérési eljárás megindítása tárgyában 
7.) JAVASLAT a Mór Felsődobos művelődési ház és orvosi rendelő épület korszerűsítése tárgyában 
8.) JAVASLAT lakossági csapadékvíz gyűjtés elősegítésére forrás biztosítása tárgyában 
9.) JAVASLAT Vállalkozók Sportegyesülete Kisbér kérelme tárgyában
10.) Egyebek

-----------------------------------

Napirendek tárgyalása:

1./ napirend JAVASLAT Mór Város Kerékpárforgalmi Hálózat Terv felülvizsgálatának és Mór Város Fenntartható Mobilitási Tervének jóváhagyása tárgyában 
– az írásbeli előterjesztés a jegyzőkönyvhöz csatolva
Előterjesztő: Fenyves Péter polgármester 

Iván János bizottsági tag elmondja, hogy részt vett az anyag előkészítése során tartott egyeztetéseken, elsősorban a kerékpárosokat érintő részről kívánt véleményt mondani. A belvárosban a körforgalmak körül sajnos annak idején még nem gondoltak kerékpár sáv kialakítására. A kerékpársáv leválasztás például járdából nem tartja jó megoldásnak, példákkal alátámasztva. Azt tartja a jövőnek, ha a kerékpáros forgalomnak egyre nagyobb teret kap a városokban a települések közt. Jellemzi az országos kerékpárút hálózatot és közlekedési morált. 

dr. Istvánfalvi Dávid bizottság elnöke szavazásra tette fel az alábbi határozat-tervezetet:

A Településfejlesztési Bizottság a „JAVASLAT Mór Város Kerékpárforgalmi Hálózat Terv felülvizsgálatának és Mór Város Fenntartható Mobilitási Tervének jóváhagyása tárgyában” című előterjesztést megtárgyalta, és az abban foglalt határozat-tervezetet a Képviselő-testület által történő elfogadásra javasolja.

-----------------------------------

A Településfejlesztési Bizottság (5 tagjának jelenlétében) egyhangú 5 igen szavazattal elfogadta a határozat-tervezetet, és így a következő döntést hozta:


Mór Városi Önkormányzat Képviselő-testülete
Településfejlesztési Bizottsága
127/2026. (VIII.25.) határozata

a „JAVASLAT Mór Város Kerékpárforgalmi Hálózat Terv felülvizsgálatának és Mór Város Fenntartható Mobilitási Tervének jóváhagyása tárgyában” című előterjesztés véleményezése tárgyában

A Településfejlesztési Bizottság a „JAVASLAT Mór Város Kerékpárforgalmi Hálózat Terv felülvizsgálatának és Mór Város Fenntartható Mobilitási Tervének jóváhagyása tárgyában” című előterjesztést megtárgyalta, és az abban foglalt határozat-tervezetet a Képviselő-testület által történő elfogadásra javasolja.

-----------------------------------


2./ napirend JAVASLAT a 2026. évi Móri Bornapok közterület-használatával kapcsolatos megállapodások tárgyában
– az írásbeli előterjesztés a jegyzőkönyvhöz csatolva
Előterjesztő: Fenyves Péter polgármester 

dr. Istvánfalvi Dávid bizottság elnöke: ismerteti az előterjesztést, kiemeli, hogy az előző évhez képest változást jelent az RCS Prime Rendezvény Kft. engedélyében kikötésre került, hogy a közterülethasználat során hangfalak kihelyezésével külön zeneszolgáltatás nem végezhető. 

dr. Taba Nikoletta jegyző: A Pénzügyi Bizottsági ülésen felmerült, hogy a közterület-használat szabályairól szóló önkormányzati rendelet szerint a tevékenységre jogosító engedélyeket csatolni kell a kérelemhez, és felmerült, hogy a RCS Prime Rendezvény Kft-nek nincs vendéglátós tevékenységi köre. Egyébként a másik jelentkezőnek, aki később másodikként nyújtotta be a kérelmet, szintén nincs. Végül is olyan döntés született, hogy a rendezvényszervezős TEOR szám kerül elfogadásra, mert a TDM-nek sincs minden tevékenységi körre, de van vásárszervezői és éppen ezért elfogadhatónak tartható ebben az esetben is. Elmondja a Jegyző Asszony, hogy a közterület-használat szabályairól szóló önkormányzati rendelet jelenlegi formájában alkalmazhatatlan a bornapokra, mert ez a beelőzéses történet nem jó. Ezt koncepcionálisan át kel tárgyalni és ahhoz kell a rendeletet igazítani a jövő év elejéig. 

dr. Istvánfalvi Dávid bizottság elnöke egyetért, a jelenlegi idejét múlt rendszert felül kell vizsgálni, ha szükséges a bornapokra vonatkozó részeket ki venni a rendeletből és a területnek külön erre vonatkozó rendeletet kell alkotni, vagy pályázati felhívást kell kiadni, vagy liciteljárást lefolytatni.

Horváth Márk bizottsági tag: Felmerült az is, hogy az egész bornap közterület-használatot átadni a TDM-nek. Ez is lehetőség. Ötletként merült fel második helyszínként a gasztro sátor.

dr. Istvánfalvi Dávid bizottság elnöke: Jó ötlet több rendezvény helyszín, de idén erre már nincs lehetőség, jövőre koncepcionálisan kell átgondolni. A bizottság elnöke úgy gondolja, hogy a következő bornapot már októberben el kell kezdeni szervezni.

Jakab Géza bizottsági tag már többször elmondta, hogy a jelenlegi rendszer nem jó, már többször tett javaslatot arra, hogy szívesen megosztja azokat a tapasztalatokat, amiket 20 év alatt szerzett, tekintettel arra, hogy már régóta foglalkozik rendezvény szervezéssel. Vannak ötletei, melyeket szívesen megoszt a bizottsággal.Véleménye szerint is új alapokra kell helyezni a bornapokat. El kell dönteni, hogy a rendezvénynek mi a célja.

dr. Istvánfalvi Dávid bizottság elnöke: Az átgondolás során a bevételi oldalt is meg kell vizsgálni.

Iván János bizottsági tag: Örül, hogy a TDM kezében van a közterülethasználat nagy része. A koncepciót tekintve nem szabad elfelejteni, hogy honnan indult a bornap, most is azt gondolja, hagyomány a borászat és ezt kell erősíteni. Ha nagy fesztivált akar a város csináljon, de máshol, nem feltétlenül a fesztivál irányába kell elmenni. Erősíteni kell a bornapot, a korábban kialakult hagyományosan néptánc és fúvós zenei élethez tartozó kulturális részt tartaná meg a bizottsági tag a borászat mellett.
Továbbá megemlíti, hogy a Pince utca előtt lévő korlát szükséges-e, mert folytatásként ott vannak a pincék, igaz a helybeliek tudják és tovább is mennek, de az idegenek megfordulnak.

Hajnal Tibor városfejlesztési ig.: Utánanézünk.

dr. Istvánfalvi Dávid bizottság elnöke szavazásra tette fel az alábbi határozat-tervezetet:

A Településfejlesztési Bizottság a „JAVASLAT a 2026. évi Móri Bornapok közterület-használatával kapcsolatos megállapodások tárgyában” című előterjesztést megtárgyalta és az abban foglalt 1. számú határozat-tervezetet a Képviselő-testület által történő elfogadásra javasolja.


-----------------------------------


A Településfejlesztési Bizottság (5 tagjának jelenlétében) egyhangú 5 igen szavazattal elfogadta a határozat-tervezetet, és így a következő döntést hozta:

Mór Városi Önkormányzat Képviselő-testülete
Településfejlesztési Bizottsága
128/2026. (VIII.25.) határozata

a „JAVASLAT a 2026. évi Móri Bornapok közterület-használatával kapcsolatos megállapodások tárgyában” című előterjesztésben szereplő 1. számú határozat-tervezet véleményezése tárgyában

A Településfejlesztési Bizottság a „JAVASLAT a 2026. évi Móri Bornapok közterület-használatával kapcsolatos megállapodások tárgyában” című előterjesztést megtárgyalta és az abban foglalt 1. számú határozat-tervezetet a Képviselő-testület által történő elfogadásra javasolja.

-----------------------------------

dr. Istvánfalvi Dávid bizottság elnöke szavazásra tette fel az alábbi határozat-tervezetet:

A Településfejlesztési Bizottság a „JAVASLAT a 2026. évi Móri Bornapok közterület-használatával kapcsolatos megállapodások tárgyában” című előterjesztést megtárgyalta és az abban foglalt 2. számú határozat-tervezetet a Képviselő-testület által történő elfogadásra javasolja.


-----------------------------------


A Településfejlesztési Bizottság (5 tagjának jelenlétében) egyhangú 5 igen szavazattal elfogadta a határozat-tervezetet, és így a következő döntést hozta:


Mór Városi Önkormányzat Képviselő-testülete
Településfejlesztési Bizottsága
129/2026. (VIII.25.) határozata

a „JAVASLAT a 2026. évi Móri Bornapok közterület-használatával kapcsolatos megállapodások tárgyában” című előterjesztésben szereplő 2. számú határozat-tervezet véleményezése tárgyában

A Településfejlesztési Bizottság a „JAVASLAT a 2026. évi Móri Bornapok közterület-használatával kapcsolatos megállapodások tárgyában” című előterjesztést megtárgyalta és az abban foglalt 2. számú határozat-tervezetet a Képviselő-testület által történő elfogadásra javasolja.

-----------------------------------




3./ napirend JAVASLAT a Mór 4256/3 hrsz-ú közterület fásítására vonatkozó hozzájárulás módosítása tárgyában
– az írásbeli előterjesztés a jegyzőkönyvhöz csatolva
Előterjesztő: Fenyves Péter polgármester 

dr. Istvánfalvi Dávid bizottság elnöke tekintettel arra, hogy kérdés, észrevétel, vélemény nem volt szavazásra tette fel az alábbi határozat-tervezetet:

A Településfejlesztési Bizottság a „JAVASLAT a Mór 4256/3 hrsz-ú közterület fásítására vonatkozó hozzájárulás módosítása tárgyában” című előterjesztést megtárgyalta, és az abban foglalt határozat-tervezetet a Képviselő-testület által történő elfogadásra javasolja.

-----------------------------------


A Településfejlesztési Bizottság (5 tagjának jelenlétében) 5 egyhangú igen szavazattal elfogadta a határozat-tervezetet, és így a következő döntést hozta:

Mór Városi Önkormányzat Képviselő-testülete
Településfejlesztési Bizottsága
130/2026. (VIII.25.) határozata

a „JAVASLAT a Mór 4256/3 hrsz-ú közterület fásítására vonatkozó hozzájárulás módosítása tárgyában” című előterjesztés véleményezése tárgyában

A Településfejlesztési Bizottság a „JAVASLAT a Mór 4256/3 hrsz-ú közterület fásítására vonatkozó hozzájárulás módosítása tárgyában” című előterjesztést megtárgyalta, és az abban foglalt határozat-tervezetet a Képviselő-testület által történő elfogadásra javasolja.

-----------------------------------


4./ napirend JAVASLAT Mór Város TOP_PLUSZ Fenntartható Városfejlesztési Stratégiája felülvizsgálatának és kapcsolódó elemeinek jóváhagyása tárgyában 
– az írásbeli előterjesztés a jegyzőkönyvhöz csatolva
Előterjesztő: Fenyves Péter polgármester 

dr. Istvánfalvi Dávid bizottság elnöke tekintettel arra, hogy kérdés, észrevétel, vélemény nem volt szavazásra tette fel az alábbi határozat-tervezetet:

A Településfejlesztési Bizottság a „JAVASLAT Mór Város TOP_PLUSZ Fenntartható Városfejlesztési Stratégiája felülvizsgálatának és kapcsolódó elemeinek jóváhagyása tárgyában” című előterjesztést megtárgyalta, és az abban foglalt határozat-tervezetet a Képviselő-testület által történő elfogadásra javasolja.

-----------------------------------

A Településfejlesztési Bizottság (5 tagjának jelenlétében) 5 egyhangú igen szavazattal elfogadta a határozat-tervezetet, és így a következő döntést hozta:


Mór Városi Önkormányzat Képviselő-testülete
Településfejlesztési Bizottsága
131/2026. (VIII.25.) határozata

a „JAVASLAT Mór Város TOP_PLUSZ Fenntartható Városfejlesztési Stratégiája felülvizsgálatának és kapcsolódó elemeinek jóváhagyása tárgyában” című előterjesztés véleményezése tárgyában

A Településfejlesztési Bizottság a „JAVASLAT Mór Város TOP_PLUSZ Fenntartható Városfejlesztési Stratégiája felülvizsgálatának és kapcsolódó elemeinek jóváhagyása tárgyában” című előterjesztést megtárgyalta, és az abban foglalt határozat-tervezetet a Képviselő-testület által történő elfogadásra javasolja.

-----------------------------------


5./ napirend JAVASLAT Mór Város Integrált Településfejlesztési Stratégia módosításának elfogadása tárgyában 
– az írásbeli előterjesztés a jegyzőkönyvhöz csatolva
Előterjesztő: Fenyves Péter polgármester 

dr. Taba Nikoletta jegyző: A TOP Plusz Projekt keretében készül, hozzá kel igazítani az FVS-hez.

dr. Istvánfalvi Dávid bizottság elnöke szavazásra tette fel az alábbi határozat-tervezetet:

A Településfejlesztési Bizottság a „JAVASLAT Mór Város Integrált Településfejlesztési Stratégia módosításának elfogadása tárgyában” című előterjesztést megtárgyalta, és az abban foglalt határozat-tervezetet a Képviselő-testület által történő elfogadásra javasolja.

-----------------------------------


A Településfejlesztési Bizottság (5 tagjának jelenlétében) egyhangú 5 igen szavazattal elfogadta a határozat-tervezetet, és így a következő döntést hozta:








Mór Városi Önkormányzat Képviselő-testülete
Településfejlesztési Bizottsága
132/2026. (VIII.25.) határozata

a „JAVASLAT Mór Város Integrált Településfejlesztési Stratégia módosításának elfogadása tárgyában” című előterjesztés véleményezése tárgyában

A Településfejlesztési Bizottság a „JAVASLAT Mór Város Integrált Településfejlesztési Stratégia módosításának elfogadása tárgyában” című előterjesztést megtárgyalta, és az abban foglalt határozat-tervezetet a Képviselő-testület által történő elfogadásra javasolja.

-----------------------------------


6./ napirend JAVASLAT Mór Zrínyi utcában közvilágítási hálózat bővítés kivitelezésére vonatkozó ajánlatkérési eljárás megindítása tárgyában 
– az írásbeli előterjesztés a jegyzőkönyvhöz csatolva
Előterjesztő: dr. Taba Nikoletta jegyző


dr. Istvánfalvi Dávid bizottság elnöke: Ismerteti az előterjesztés. Az ajánlatkérés eljárás nyílt eljárás, amely esetben az ajánlat-tételi felhívás a város honlapján jelenik meg.

Jakab Géza bizottsági tag kérdezi, hogy vállalkozókat lehet-e értesíteni az ajánlat-tételi lehetőségről.

dr. Taba Nikoletta jegyző: Igen, a bizottsági tagok bárkinek felhívhatja a figyelmét az ajánlattételre.

dr. Istvánfalvi Dávid bizottság elnöke kéri, hogy lehetőség szerint legyen a közösségi médiában egy hír az ajánlatkérési eljárásról, amit a bizottsági tagok is meg tudnak osztani. 

dr. Istvánfalvi Dávid bizottság elnöke szavazásra tette fel az alábbi határozat-tervezetet:

A Településfejlesztési Bizottság a „JAVASLAT Mór Zrínyi utcában közvilágítási hálózat bővítés kivitelezésére vonatkozó ajánlatkérési eljárás megindítása tárgyában” című előterjesztést megtárgyalta, és az abban foglalt határozat-tervezetet a Képviselő-testület által történő elfogadásra javasolja.


-----------------------------------


A Településfejlesztési Bizottság (5 tagjának jelenlétében) egyhangú 5 igen szavazattal elfogadta a határozat-tervezetet, és így a következő döntést hozta:


Mór Városi Önkormányzat Képviselő-testülete
Településfejlesztési Bizottsága
133/2026. (VIII.25.) határozata

a „JAVASLAT Mór Zrínyi utcában közvilágítási hálózat bővítés kivitelezésére vonatkozó ajánlatkérési eljárás megindítása tárgyában” című előterjesztés véleményezése tárgyában

A Településfejlesztési Bizottság a „JAVASLAT Mór Zrínyi utcában közvilágítási hálózat bővítés kivitelezésére vonatkozó ajánlatkérési eljárás megindítása tárgyában” című előterjesztést megtárgyalta, és az abban foglalt határozat-tervezetet a Képviselő-testület által történő elfogadásra javasolja.

-----------------------------------


7./ napirend JAVASLAT a Mór Felsődobos művelődési ház és orvosi rendelő épület korszerűsítése tárgyában 
– az írásbeli előterjesztés a jegyzőkönyvhöz csatolva
Előterjesztő: Fenyves Péter polgármester 

dr. Istvánfalvi Dávid bizottság elnöke elmondja, hogy a hivatal kidolgozta mennyibe kerülne a meglévő épület bontása és cégtől is kértek árajánlatot könnyűszerkezetes lakóépület építésére.

dr. Taba Nikoletta jegyző kérdésre válaszolva elmondja, hogy tervek nélkül közösségi épületre ajánlatot nem tudott kérni a hivatal.  

dr. Istvánfalvi Dávid bizottság elnöke A döntésre készült két változat, az egyik a meglévő felújítása és rögtön a közbeszerzési eljárás megindítása, a másik az új közösségi ház tervezése. A „B” változathoz jegyzi meg, hogy nagyon tájékoztató jellegűek az adatok, hiszen egy közösségi ház építési költsége nem igazán hasonlítható össze egy lakóház építési költségeivel

Jakab Géza bizottsági tag véleménye szerint egy lakóépület bekerülési költsége magasabb, mint egy közösségi épület építési költsége. El kell gondolkodni szükség van-e ilyen nagy alapterületű közösségi épületre. Továbbra is azt gondolja, hogy az új építésű könnyűszerkezetes épület olcsóbb lenne és a fenntartása is gazdaságosabb.

Fett Krisztián bizottsági tag is bizonytalan abban, hogy szükség van-e ekkora épületre.

Jakab Géza bizottsági tag: A felújítást csak akkor tudja támogatni, ha a vízszigetelést olyan cég végzi, aki hosszabb időre vállal garanciát pl.:10 évre. Szerinte nagyon vizesek a falak, véleménye szerint injektálni kell, ez az előzetes árajánlat tervben, kalkulációban szerepel is. 

dr. Taba Nikoletta jegyző elmondja, ha módosító javaslat van azt a közbeszerzési tanácsadóval mindenképp egyeztetni kell.

Iván János bizottsági tag: Inkább az „A” verzió felé hajlik, mert túl messze van az, hogy a jelenlegit elbontani, újat építeni. 

Jakab Géza bizottsági tag: Utánanéz, még néhány adatnak és a holnapi képviselő-testületi ülésen lesz módosító javaslata a vízszigetelés garancia időtartamára vonatkozóan.

dr. Istvánfalvi Dávid bizottság elnöke szavazásra tette fel az alábbi határozat-tervezetet:

A Településfejlesztési Bizottság a „JAVASLAT a Mór Felsődobos művelődési ház és orvosi rendelő épület korszerűsítése tárgyában” című előterjesztést megtárgyalta, és az abban foglalt határozat-tervezet „A” változatát a Képviselő-testület által történő elfogadásra javasolja.

-----------------------------------


A Településfejlesztési Bizottság (5 tagjának jelenlétében) egyhangú 5 igen szavazattal elfogadta a határozat-tervezetet, és így a következő döntést hozta:


Mór Városi Önkormányzat Képviselő-testülete
Településfejlesztési Bizottsága
134/2026. (VIII.25.) határozata

a „JAVASLAT a Mór Felsődobos művelődési ház és orvosi rendelő épület korszerűsítése tárgyában” című előterjesztés véleményezése tárgyában

A Településfejlesztési Bizottság a „JAVASLAT a Mór Felsődobos művelődési ház és orvosi rendelő épület korszerűsítése tárgyában” című előterjesztést megtárgyalta, és az abban foglalt határozat-tervezet „A” változatát a Képviselő-testület által történő elfogadásra javasolja.

-----------------------------------

8./ napirend JAVASLAT lakossági csapadékvíz gyűjtés elősegítésére forrás biztosítása tárgyában 
– az írásbeli előterjesztés a jegyzőkönyvhöz csatolva
Előterjesztő: Fenyves Péter polgármester

dr. Istvánfalvi Dávid bizottság elnöke röviden ismertette az előterjesztést.

Hajnal Tibor városfejlesztési ig.: Felvetésre elmondja, hogy több helyről kért a hivatal ajánlatot edényzetre és 20 eFt-tól 80 eFt-ig jöttek ajánlatok, nagy volt a szórás. Egyeztetve más önkormányzattal, ahol már működik hasonló program azt az információt kaptuk, hogy a 20 eFt-os edény könnyen törik.

dr. Taba Nikoletta jegyző: Köztes 40 eFt/db árral számoltunk és kb. 300 db vásárlásához biztosítana a képviselő-testület forrást.

dr. Istvánfalvi Dávid bizottság elnöke: A beszerzés, hogy fog lebonyolódni?

Hajnal Tibor városfejlesztési ig. Erre vonatkozóan még nincs elképzelés, ez a következő lépés. A pályázati kiírást még ki kell gondolni, ötleteket szívesen fogad a hivatal.


Horváth Márk bizottsági tag elhagyja a bizottsági ülést a bizottság 4 taggal folytatja munkáját


Jakab Géza bizottsági tag: Véleménye szerint az 1m3 nagy, szerinte elegendő az 500 literes.

dr. Istvánfalvi Dávid bizottság elnöke szavazásra tette fel az alábbi határozat-tervezetet:

A Településfejlesztési Bizottság a „JAVASLAT lakossági csapadékvíz gyűjtés elősegítésére forrás biztosítása tárgyában” című előterjesztést megtárgyalta, és az abban foglalt határozat-tervezetet a Képviselő-testület által történő elfogadásra javasolja.

-----------------------------------

A Településfejlesztési Bizottság (4 tagjának jelenlétében) egyhangú 4 igen szavazattal elfogadta a határozat-tervezetet, és így a következő döntést hozta:


Mór Városi Önkormányzat Képviselő-testülete
Településfejlesztési Bizottsága
135/2026. (VIII.25.) határozata

a „JAVASLAT lakossági csapadékvíz gyűjtés elősegítésére forrás biztosítása tárgyában” című előterjesztés véleményezése tárgyában

A Településfejlesztési Bizottság a „JAVASLAT Mór lakossági csapadékvíz gyűjtés elősegítésére forrás biztosítása tárgyában” című előterjesztést megtárgyalta, és az abban foglalt határozat-tervezetet a Képviselő-testület által történő elfogadásra javasolja.

-----------------------------------






9./ napirend JAVASLAT Vállalkozók Sportegyesülete Kisbér kérelme tárgyában
– az írásbeli előterjesztés a jegyzőkönyvhöz csatolva
Előterjesztő: dr. Taba Nikoletta jegyző

dr. Istvánfalvi Dávid bizottság elnöke ismertette az előterjesztést.

Fett Krisztián bizottsági tag: Kérdése, hogy egyenrangú bérlőtársak lesznek?

dr. Taba Nikoletta jegyző: A belső jogviszonyukról nincs információ. 

dr. Istvánfalvi Dávid bizottság elnöke: A bérlőtársi jogviszony azt jelenti, hogy egyetemleges a felelőségvállalás, de a belső jogviszony….

Fett Krisztián bizottsági tag: Rosszul kérdezett, ha probléma merül fel, bármelyik féltől behajtható?

dr. Istvánfalvi Dávid bizottság elnöke: Igen, ilyen szempontból előnyős, ha több bérlő van. De azt is vizsgálni kell, hogy fel tudja-e mutatni a beruházási költséget, mert eddig nem sikerült.

Jakab Géza bizottsági tag aggályait fejezi ki, hogy a helyiségben folytatni kívánt tevékenység, milyen kihatással lesz az épületre statikailag, illetve a zajhatás vonatkozásában.

dr. Istvánfalvi Dávid bizottság elnöke: A bérleti szerződés kitér, hogy milyen gépeket helyezhet-el és azt ellenőrizni kell.

Iván János bizottsági tag: A „B” változatot támogatja.

Fett Krisztián bizottsági tag: A „B” változatot támogatja.

dr. Istvánfalvi Dávid bizottság elnöke szavazásra tette fel az előterjesztésben található 1 számú határozat-tervezet „B” változatát:


-----------------------------------


A Településfejlesztési Bizottság (4 tagjának jelenlétében) egyhangú 4 igen szavazattal elfogadta az előterjesztésben szereplő 1. számú határozat-tervezet „B” változatát, és így a következő döntést hozta:









Mór Városi Önkormányzat Képviselő-testülete
Településfejlesztési Bizottsága
136/2026. (VIII.25.) határozata

a Vállalkozók Sportegyesülete Kisbér székhely vagy telephely létesítésére vonatkozó kérelme tárgyában

Mór Városi Önkormányzat Képviselő-testületének Településfejlesztési Bizottsága az önkormányzati tulajdonú nem lakás célú helyiségek bérletéről szóló 32/2015. (VIII.31.) önkormányzati rendelet 13. § (5) bekezdése alapján a Deák Ferenc u. 4. szám alatt található, 2570/1 hrsz-ú, 497,47 m2 területű nem lakás célú helyiségben a bérlő Vállalkozók Sportegyesülete Kisbér (2870 Kisbér, Vásártér u. 1., képviseli: Tamtom Péter elnök) részére székhely vagy telephely létesítését nem engedélyezi.

A Településfejlesztési Bizottság felkéri a jegyzőt, hogy döntéséről a kérelmezőt és a bérleményüzemeltetőt tájékoztassa.

Határidő: azonnal
Felelős: jegyző (Városfejlesztési és -üzemeltetési Iroda)

-----------------------------------


dr. Istvánfalvi Dávid bizottság elnöke szavazásra tette fel az előterjesztésben található 2 számú határozat-tervezet „B” változatát:


-----------------------------------

A Településfejlesztési Bizottság (4 tagjának jelenlétében) egyhangú 4 igen szavazattal elfogadta az előterjesztésben szereplő 2. számú határozat-tervezet „B” változatát, és így a következő döntést hozta:


Mór Városi Önkormányzat Képviselő-testülete
Településfejlesztési Bizottsága
137/2026. (VIII.25.) határozata

a Vállalkozók Sportegyesülete Kisbér bérlőtársi jogviszony létesítésére vonatkozó kérelme tárgyában

Mór Városi Önkormányzat Képviselő-testületének Településfejlesztési Bizottsága az önkormányzati tulajdonú nem lakás célú helyiségek bérletéről szóló 32/2015. (VIII.31.) önkormányzati rendelet 13. § (6) bekezdése alapján a Deák Ferenc u. 4. szám alatt található, 2570/1 hrsz-ú, 497,47 m2 területű nem lakás célú helyiségben a bérlő Vállalkozók Sportegyesülete Kisbér (2870 Kisbér, Vásártér u. 1., képviseli: Tamtom Péter elnök) kérelmére nem engedélyezi bérlőtársi jogviszony létesítését  az alábbi cégekkel:
a) Innoestate Kft. (székhely: 1085 Budapest, Baross utca 8.1/4. adósz.: 29184318-2-42, cégjegyzékszám: 01-09-382553) és
b) Premium Match Trade Kft. (székhely: 1085 Budapest, Baross utca 8.1/4. adósz.: 23078882-2-42, cégjegyzékszám: 01-09-951930).

A Településfejlesztési Bizottság felkéri a jegyzőt, hogy döntéséről a kérelmezőt és a bérleményüzemeltetőt tájékoztassa.

Határidő: azonnal
Felelős: jegyző (Városfejlesztési és -üzemeltetési Iroda)


-----------------------------------


10./ napirend Egyebek

Jakab Géza bizottsági tag: 
Jelzi, hogy a Nemes utca és a Győri utca kereszteződésében lévő Eon szekrény köré szalmabálákat raktak és köveket az első házban lakók. 
A vendégmunkások a 81. számú főúton a közlekedési lámpát a Győri úton kerülik ki. 

dr. Taba Nikoletta jegyző: Egyeztetések folynak a Magyar Közút ZRt-vel, a megoldás már megvan. 

Jakab Géza bizottsági tag: Ismét jelzi, hogy a mélygarázs forgalmi rendjét vizsgálja felül a hivatal a ki és behajtás tekintetében.
A Vértes utcai sportpálya szabályozott világítása még mindig nincs megoldva.

Fett Krisztián bizottsági tag: Elkészült az időkapcsolós szabályozás, működött is két hétig, de elromlott, nem lehet felkapcsolni.

Iván János bizottsági tag: A gesztenye sor kapcsán arról volt szó, hogy ki lesz váltva másfajta gesztenyére, amely ellen áll az aknázó molynak. Az újonnan ültetett fák ugyanúgy száradnak a levelei. Ha ezeket a kis fákat nem tudjuk locsolni, mert locsolni kellene szárazság miatt, mi lesz, ha megnőnek. Biztos, hogy jó választás-e a piros virágú gesztenye kiváltásként, át kellene gondolni.

Jakab Géza bizottsági tag: Mi van a Dózsa Gy. úti középsziget növénytelepítéssel?

dr. Taba Nikoletta jegyző: Megvizsgálták a kollégák, hogy milyen növény bírja a szárazságot, téli sózást. A telepítés ősszel várható.








További hozzászólás, javaslat nem volt. Mindezek után az elnök a bizottság ülését 16 óra 50 perckor berekesztette.

